
 กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐






        กุมภาพันธ์  ๒๕69
เรื่อง  โครงการ Bootcamp : Upskill การจัดประสบการณ์การเรียนรู้ภาษาอังกฤษสำหรับเด็กปฐมวัย 
 การสอนแบบสลับภาษา (Code Switching) การเรียนรู้ผ่านการเล่น (Play-based Learning) และสื่อ
 สร้างสรรค์ (Creative Instructional Materials) ประจำปีงบประมาณ พ.ศ. 2569
เรียน  ผู้ว่าราชการจังหวัด ทุกจังหวัด

สิ่งที่ส่งมาด้วย   
1. บัญชีรายชื่อผู้เข้าร่วมโครงการฯ




          จำนวน 1 ชุด

2. ตารางการฝึกอบรม





          จำนวน 1 ชุด      

3. รายละเอียดระยะเวลาในการลงทะเบียนฝึกอบรม



จำนวน 1 ชุด 

4. ใบแจ้งการชำระเงินค่าเข้าร่วมฝึกอบรม




จำนวน 1 ชุด

5. คำอธิบายการกรอกใบแจ้งการชำระเงินค่าเข้าร่วมฝึกอบรม

จำนวน 1 ชุด



ด้วยกรมส่งเสริมการปกครองท้องถิ่นได้จัดทำโครงการ Bootcamp : Upskill การจัดประสบการณ์การเรียนรู้ภาษาอังกฤษสำหรับเด็กปฐมวัย การสอนแบบสลับภาษา (Code Switching) 
การเรียนรู้ผ่านการเล่น (Play-based Learning) และสื่อสร้างสรรค์ (Creative Instructional Materials) ประจำปีงบประมาณ พ.ศ. 2569 โดยมีวัตถุประสงค์เพื่อให้ครู ผู้ดูแลเด็ก และบุคลากรทางการศึกษา
ในสถานศึกษาระดับปฐมวัย (โรงเรียนและศูนย์พัฒนาเด็กเล็ก) สังกัดองค์กรปกครองส่วนท้องถิ่น มีความรู้
ความเข้าใจในการจัดประสบการณ์การเรียนรู้ภาษาอังกฤษบูรณาการให้สอดคล้องกับหลักสูตรการศึกษาปฐมวัย พ.ศ. 2560 และหลักสูตรการศึกษาปฐมวัย พ.ศ. 2568 สามารถส่งเสริมและพัฒนาทักษะภาษาอังกฤษของเด็กปฐมวัยให้เหมาะสมตามช่วงวัย โดยกำหนดจัดโครงการฯ จำนวน 3 รุ่น รุ่นละ 4 วัน 
ณ โรงแรมอเล็กซานเดอร์ ถนนรามคำแหง แขวงหัวหมาก เขตบางกะปิ กรุงเทพมหานคร ดังนี้


รุ่นที่ 1 ระหว่างวันที่ ๒ - ๕ พฤษภาคม 256๙


รุ่นที่ 2 ระหว่างวันที่ 4 - 7 มิถุนายน 256๙ 

 

รุ่นที่ 3 ระหว่างวันที่ 1 - 4 กรกฎาคม 256๙



ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งองค์กรปกครอง
ส่วนท้องถิ่น ดำเนินการ ดังนี้



1. พิจารณาจัดส่งครู ผู้ดูแลเด็ก และบุคลากรทางการศึกษาในสถานศึกษาระดับปฐมวัย (โรงเรียนและศูนย์พัฒนาเด็กเล็ก) สังกัดองค์กรปกครองส่วนท้องถิ่น อย่างน้อยแห่งละ 2 คน เข้าร่วมฝึกอบรม ตามวัน เวลาและสถานที่ที่กำหนด โดยชำระเงินค่าลงทะเบียนเข้าร่วมฝึกอบรม และให้เบิกค่าใช้จ่ายในการเดินทาง
ไปราชการจากองค์กรปกครองส่วนท้องถิ่นต้นสังกัด 


2. ค่าใช้จ่ายในการลงทะเบียนจากงบประมาณขององค์กรปกครองส่วนท้องถิ่นต้นสังกัด
เป็นค่าเช่าที่พัก ค่าอาหารว่างและเครื่องดื่ม ค่าอาหาร ค่าวัสดุ เครื่องเขียนและอุปกรณ์ ค่าใช้จ่ายอื่น ๆ
ในการฝึกอบรม อัตราคนละ 7,140 บาท (เจ็ดพันหนึ่งร้อยสี่สิบบาทถ้วน) โดยชำระเงินค่าลงทะเบียน
ผ่านเคาน์เตอร์ธนาคารกรุงไทย จำกัด (มหาชน) ชื่อบัญชี “ค่าลงทะเบียน โครงการฝึกอบรมกรมส่งเสริม
การปกครองท้องถิ่น” ตามแบบฟอร์มใบแจ้งการชำระเงินค่าเข้าร่วมฝึกอบรม ทั้งนี้ ระบบรับชำระเงินค่าลงทะเบียน












 /จะปิดโดย …

จะปิดโดยอัตโนมัติ เมื่อมีผู้ประสงค์จะเข้าร่วมโครงการโอนเงินค่าลงทะเบียนเข้าบัญชี ครบจำนวน 250 คนต่อรุ่น 
และหรือเมื่อถึงกำหนดวันปิดระบบรับชำระเงิน และให้ผู้ลงทะเบียนเข้าร่วมฝึกอบรมนำสำเนาใบเสร็จรับเงิน
หรือใบรับชำระค่าสาธารณูปโภคและค่าบริการที่ธนาคารออกให้ มาแสดงต่อเจ้าหน้าที่ ณ จุดรับลงทะเบียน/รายงานตัว ตามวัน เวลา และสถานที่ที่กำหนด โดยถือว่าใบเสร็จรับเงินและหรือใบชำระค่าสาธารณูปโภค
และค่าบริการเป็นหลักฐานการจ่ายตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2566 โดยกรมส่งเสริมการปกครองท้องถิ่นจะรับลงทะเบียน/รายงานตัวเฉพาะผู้ที่ชำระเงินค่าลงทะเบียนผ่านเคาน์เตอร์ธนาคารกรุงไทย จำกัด (มหาชน) ดังกล่าวข้างต้นเท่านั้น 

3. ค่าเบี้ยเลี้ยง ค่าพาหนะและค่าใช้จ่ายระหว่างการเดินทาง (ไป - กลับ) ให้เบิกจ่ายจากองค์กรปกครองส่วนท้องถิ่นต้นสังกัด ตามกฎหมาย ระเบียบ ข้อบังคับ มติคณะรัฐมนตรี และหนังสือสั่งการที่เกี่ยวข้อง

4. กรณีผู้ที่ประสงค์จะเข้าร่วมฝึกอบรมได้ชำระเงินค่าลงทะเบียนแล้ว แต่มีเหตุจำเป็น
ไม่สามารถเข้าร่วมฝึกอบรมได้ ให้องค์กรปกครองส่วนท้องถิ่นต้นสังกัดพิจารณาจัดส่งบุคลากรรายอื่น
เข้าร่วมฝึกอบรมแทน โดยให้ทำหนังสือขออนุมัติเปลี่ยนแปลงตัวบุคคลและนำมายื่นในวันรายงานตัว
และใช้เป็นหลักฐานประกอบการเบิกจ่ายค่าลงทะเบียนโดยไม่ต้องแก้ไขรายชื่อในสำเนาใบรับชำระ
ค่าสาธารณูปโภคและค่าบริการที่ธนาคารออกให้ ทั้งนี้ กรมส่งเสริมการปกครองท้องถิ่นจะไม่คืนเงินค่าลงทะเบียนให้ในกรณีที่ชำระค่าลงทะเบียนแล้ว แต่ไม่เข้าร่วมฝึกอบรมทุกกรณี
รายละเอียดปรากฏตามสิ่งที่ส่งมาด้วย 


จึงเรียนมาเพื่อโปรดพิจารณา
ขอแสดงความนับถือ
(นายขจร  ศรีชวโนทัย)
อธิบดีกรมส่งเสริมการปกครองท้องถิ่น
กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก
โทร. ๐-๒๒๔๑-๙๐00 ต่อ 5343 
ไปรษณีย์อิเล็กทรอนิกส์ saraban@dla.go.th
ผู้ประสานงาน นายชัยธวัช มหาทำนุโชค โทร. 06 3210 4741      

